# Sent Laurenç de Gòssa

Sent Laurenç de Gòssa (en francés: Saint-Laurent-de-Gosse) qu'ei ua comuna gascona situada dens lo departament de las Lanas e la region de Navèra Aquitània, ancianament d'Aquitània.
Lo vilatge tipic de Sent Laurenç de Gòssa qu’a mantuns centres d’interès : lo castèth privat de Ròl-Montpelhèr (sègle XIIau), ua hòrt bèra glèisa gotica, pòrtas-a-desbondada e un sistèma hòrt particular de desaigatge de las bartas d’Ador, o enqüèra bòrdas de neurissatge de guits gras. Lo vilatge eth medish que’s tròba au pè d’un turon de 79 m de hautor. Lo pont d’Urt, aperat tanbenh d’auts còps « Pont de Pitres », qu’estó bastit a la fin deu sègle XIXau preu Gustave Eiffel tà ligar las duas arribas d’Ador, arremplaçar l’anciana gabarra de truversar, e perméter aus Landés de’s rénder mei aisidament au Bascoat vesin.

## Toponimia

La prononciacion qu'ei [sənlaw'rœns]. Las fòrmas ancianas que son Sanctus Laurentius de Terrejusan, en latin, aus sègles XI-XII, Sanctus Laurentius de Terces jusan, en latin, aus sègles XI-XII, S. Laurans (mapa de 1638), St Laurens (mapa de 1647), S. Laurent (mapa de 1714), St Laurent (mapa de 1733).
L’agionime qu’evoca Sent Laurenç, un diacre espanhòu martirizat a Roma en 258 sus un grilh ardent. Per çò qui es deu nom deu país, « Gòssa », que procedeish d’un ancian « Gonòssa », coneishut suu Cartulari de Dacs aus sègles 11au e 12au, dab lo sens de « tèrras las mei hautas », çò qui correspon efectivament en ua realitat suu terrenh, medish quan las altituds e son hòrt relativas. L'evolucion segon Bénédicte Boyrie-Fénié que seré *gòienòssa [cf. basco goyen] > *gòinòssa > *gònòssa > gòssa (tombada de -n- intervocalica). Terrejusan, au contrari, qu'a lo sens de « tèrra mei baisha » : Sent Laurenç, a 39 m, qu'ei a costat d'un pitèr de 79 m. La fòrma Terces jusan qu'ei ua error : Sent Laurenç qu'ei a 20 km de Tèrcis.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| 2014 | 2026 | Isabelle Cazalis | divèrs esquèrra | Responsabla administrativa |
| març de 2001 | 2014 | Guy Duces | divèrs esquèrra | Inspector conta-ròtle tecnic |
| | 2001 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 590, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 855 | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 829 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 668 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 421 | 414 | 384 | 385 | 420 | 481 | 497 | 504 | 522 537 |
| 2009 | 2010 |
| 541 556 | 560 576 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Personalitats ligadas dab la comuna

* Michel Crauste (jogaire de rugbi de XV)

## Véder tanben

* Comunas de las Lanas

## Nòtas

* ↑ http://www.institutoccitan.com/index.php?option=com_content&task=view&id=166&Itemid=0&lang=oc
* 1 2 Bénédicte Boyrie-Fénié, Dictionnaire toponymique des communes. Landes et Bas-Adour, ed. Institut occitan e CAIRN, Pau, 2005, p. 210-211
* Portau de Gasconha